**ՀԱՅՏԱՐԱՐՈՒԹՅՈՒՆ**

**ՆԵՐՔԻՆ ՇԱՀԱՌՈՒՆԵՐԻ ՀԵՏ ԽՈՐՀՐԴԱԿՑՈՒԹՅՈՒՆՆԵՐԻ ԱՐԴՅՈՒՆՔՆԵՐՈՎ
ՀԱՅԱՍՏԱՆԻ ՊԵՏԱԿԱՆ ՏՆՏԵՍԱԳԻՏԱԿԱՆ ՀԱՄԱԼՍԱՐԱՆԻ «ԱՄԲԵՐԴ»
ՀԵՏԱԶՈՏԱԿԱՆ ԿԵՆՏՐՈՆԻ ԿՈՂՄԻՑ ՈՒՍԱՆՈՂՆԵՐԻ, ՄԱԳԻՍՏՐԱՆՏՆԵՐԻ ԵՎ ԱՍՊԻՐԱՆՏՆԵՐԻ ՆԵՐԳՐԱՎՄԱՄԲ ԳԻՏԱԿԱՆ ՀԵՏԱԶՈՏՈՒԹՅԱՆ ՄՐՑՈՒՅԹԻ**

Հայաստանի պետական տնտեսագիտական համալսարանի (այսուհետ՝ Համալ­սարան) «Ամբերդ» հետազո­տա­կան կենտրոնը (այսուհետ՝ Կենտրոն), Համալսարանի հետազոտական կարողությունների բարելավման և սե­փական հետազոտական ներուժը պետական շահերին ի նպաստ բերելու, ինչպես նաև հանրային հետաքրքրություն ներկայացնող կիրառական հետազո­տությունների իրակա­նացման և հրապարակման, ընթացիկ հետազոտական աշխատանքներում Համալսա­րանի ուսանողների, մագիստրոսների և ասպի­րանտ­­ների ներգրավ­ման, ինչպես նաև օտարալեզու հետազոտությունների հրապարա­կումների ավելացման նպատակով՝ ներքին շահա­ռուների հետ խորհրդակցութ­յուն­ների արդյունքում հայտա­րարում է ուսանողների, մագիստ­րանտների և ասպիրանտների ներգրավմամբ հետազոտական ծրագրի իրակա­նացման մրցույթ **հետևյալ թեմայով.**

**ՀԱՅԱՍՏԱՆ-ՉԻՆԱՍՏԱՆ ՏՆՏԵՍԱԿԱՆ ՀԱՄԱԳՈՐԾԱԿՑՈՒ­ԹՅԱՆ ՀԵ­ՌԱ­­ՆԿԱՐՆԵՐԸ «ՄԵԿ ԳՈՏԻ, ՄԵԿ ՃԱՆԱՊԱՐՀ» ՆԱ­ԽԱ­ԳԾԻ ՇՐՋԱ­ՆԱԿՆԵՐՈՒՄ**

**1. ՏԵԽՆԻԿԱԿԱՆ ԱՌԱՋԱԴՐԱՆՔԸ**

1.1. Թեմայի շրջանակում լուծվելիք խնդիրները:

Վերլուծել Հայաստանի Հանրապետության անկախության հռչակումից ի վեր ՀՀ-ՉԺՀ տնտե­սա­կան համագործակցության շարժընթացը, արդի վիճակը, զարգացման հնարավորութ­յուն­ները, այդ թվում՝ ՀՀ-ում ՉԺՀ ներդրումների ներգրավման հնարավոր ուղղութ­յուն­ներն ու դրանց խոչըն­դոտող խնդիրները: Ուսումնասիրել ՉԺՀ-ի կողմից նախաձեռնված «Մեկ գոտի, մեկ ճանապարհ» նա­խա­գծի նպատակը, խնդիրները, ընդգրկող ոլորտներն ու դրա շրջա­նակներում իրականացվող տնտեսական ծրագրերը: Բացահայտել և գնահատել այդ նախա­գծում ՀՀ մաս­նակ­ցության նախադրյալները, հնարավորություններն ու երկկողմ հնարավոր օգուտները:

1.2. Աշխատանքային լեզուն։

Հայերեն։

1.3. Հրապարակման ներկայացված զեկույցի ծավալի 1/4-ն ընդգրկող սեղմագրի աշխա­տան­քային լեզուն։

Ռուսերեն, անգլերեն։

1.4. Ակնկալվող արդյունքը։

Ոլորտում որոշում կայացնողների, քաղաքականության մշակման և իրականացման գործըն­թա­ցում ներգրավված շրջանակների համար՝ փորձագիտական հենքով ապահովված ծրագ­րային առա­ջարկությունների և քաղաքականության երաշխավորութ­յուն­ների փաթեթի մշակում։

1.5. Հետազոտության արդյունքների շահառուները։

ՀՀ էկոնոմիկայի նախարարություն, ՀՀ արտաքին գործերի նախարարություն, ՀՀ բարձր տեխնո­լոգիական արդյունաբերության նախարարություն, ՀՀ անվտանգության խորհրդի գրասենյակ, ՀՀ-ում ՉԺՀ դեսպանություն:

***1.6. Հետազոտական թեմայի իրականացման պայմանները և ակնկալվող******արդյունքները:***

Պայմանները։ Հետազոտության համար սահմանվող ժամկետը **6 ամիս է։** Հետազոտական խումբը ձևավորվում է Համալսարանի ասպի­րանտ­ներից, մագիստրանտներից ու ուսանողներից կազմված կատա­րող­ներից: «Ասպիրանտ» հասկա­ցու­թյունը ներառում է նաև Հա­մալսարանում գրանցված հայցորդ­ներին (այսուհետ՝ ասպիրանտ), իսկ «ուսա­նող» հասկացությունը ներառում է մագիստրա­տու­րա­յում և բակալավ­րիատի 4-րդ կուրսում սովորող ուսանողներին (այսուհետ՝ ուսանող): Խումբը ղեկավարում է Կենտրոնի աշխատա­կից­ը՝ հասարակական հիմունքներով:

Թեմայի բյուջեն չպետք է գերազանցի **2,5 մլն (երկու միլիոն հինգ հարյուր հազար) դրամը** **(գործուղման և այլ ծախսերը, հարկերը և այլ պար­տադիր վճարները ներառյալ)**։ Վճարումը կատարվելու է փուլերով, նախա­տեսված աշ­խա­­տանք­ների կատարման վերաբերյալ Կենտրոնի տնօրենի դրական եզրակացության առկայությամբ։

Ակնկալվող արդյունքները։ Հետազոտության արդյունքների միջանկյալ և ամփոփիչ առնվազն երեք քննարկում (2 ներբուհական, 1 հանրային), հետազոտության թեմայի շրջանակ­ներում 3 վերլուծական ակնարկի (հոդվածի) հրապարակում **(այդ թվում՝ ազդեցության գործա­կից ունեցող միջազգային գրա­խոս­վող պարբերականներում),** կոլեկտիվ մենագրու­թյան կամ գիտական զեկույցի հրապարակում, հրապարակված մենագրության կամ զե­կույցի ծավալի շուրջ 1/4-ը կազմող ռուսերեն և անգլերեն լեզուներով սեղմագրի հրապա­րակում, առաջադրված խնդիր­ների լուծման ամփոփ առաջարկությունների և երաշխա­վո­րու­թյունների ներկայացում։

***1.7. Հետազոտության հաշվետվությանը ներկայացվող պարտադիր պահանջները:***

Հետազոտության հաշվետվությունը չի կարող գերազանցել 100 մեքենագիր էջը (ներառյալ հետազոտության օբյեկտին առնչվող վիճակագրական հավելվածները)։ Հաշվետվությունը պար­տա­դիր պետք է ներառի հետևյալ բաժինները.

1. Հետազոտության մեթոդաբանությունը և նկարագիրը։ Սույն բաժնում մինչև 10 տպագիր էջի սահմաններում ենթադրվում է ներկայացնել՝

* հետազոտության համառոտ նկարագրությունը (հետազոտության ժամկետները, հետազոտության օբյեկտը և ընտրված բնագավառները),
* հետազոտության մեթոդաբանության և կիրառված գործիքների նկարագիրը,
* հետազոտության ընտրանքի նկարագիրը,
* հետազոտության տեղեկատվական ապահովման աղբյուրների նկարագիրը,
* հետազոտության ելակետային դրույթների (ներառյալ գնահատման ու հաշվարկման կիրառված մեթոդների) նկարագիրը։
1. Հետազոտության օբյեկտին առնչվող ներկայիս իրավիճակի, զարգացման ընթացքի, հետագա զարգացման հնարավորությունների, մարտահրավեր­ների, խոչընդոտների, միջազգային փորձի, այն ՀՀ-ում կիրառելու հնարա­վորությունների վերլուծությամբ ապա­հովված հիմնական արդյունքների նկարագիրը։

Այս բաժնում 60-70 տպագիր էջի սահմաններում նախատեսվում է ներկայացնել հետա­զոտության օբյեկտի դրվածքը Հայաստանի Հանրապետությունում և այլ երկրներում (եթե դա անհրաժեշտ է)։ Օբյեկտի դրվածքը պետք է ներառի վերջինիս տնտեսական, տեխ­նի­կական, տեխնոլոգիական (եթե դա անհրաժեշտ է), սոցիալ-մշակութային, ժողովրդագ­րական, ռեսուրսային ապահովվածությանը, զարգաց­ման ընթացքին, հեռանկարին, զար­գաց­­ման խոչընդոտներին առնչվող ասպեկտ­ների, ինչպես նաև միջազգային առաջավոր փորձի վերլուծության արդյունքները և հետազոտական խմբի տեսակետներն ու մոտե­ցումները հետազոտության օբյեկտի ռազմավարական զարգացման առնչությամբ։

1. Հետազոտական խմբի առաջարկությունների և երաշխավորությունների փաթեթը և հիմնավորումները:

Այս բաժնում 20-30 տպագիր էջի սահմաններում անհրաժեշտ է ներկայացնել հետազո­տության օբյեկտի ներկա դրվածքի լավարկմանը և ռազմավարական զարգացմանը միտ­ված հիմնական առաջարկությունները, երաշխավորություն­ները, դրանց իրականաց­ման տեխնիկա-տնտեսական հիմնավորումները, իրա­կա­նացման գործողությունների ծրա­գիրը և վերջինների իրականացման հնարա­վոր ազդեցությանն առնչվող կանխատեսումները։

1. Հետազոտության օտարալեզու սեղմագրերը:

Հետազոտության անգլերեն և ռուսերեն սեղմագրերը ենթադրում են հրապա­րակման ներ­կա­յացված մենագրության ծավալի 1/4-ի չափով խտացված ներկա­յացնել հետազոտության երեք բաժիններում ապահովված հիմնական արդյունքները։

***1.8. Հետազոտության միջանկյալ և ամփոփ արդյունքների ներբուհական և*** *հանրային քննարկ­մանը ներկայացվող պարտադիր պահանջները:*

Հետազոտության միջանկյալ և ամփոփ արդյունքների քննարկումն իրականացվում է հաս­տատ­ված ժամանակացույցի ու հաշվետվության ձևի համաձայն։ Միջանկյալ հաշվետվություն­ները կազմակերպվում են ներբուհական քննարկման ձևաչափով, որի ընթացքում խմբի կողմից ներ­կայացվում են հետազոտությամբ արձանագրված միջանկ­յալ արդյունքները։ **Միջանկյալ արդ­յունք­­ների վերաբերյալ հետազոտական խումբը հրա­պարակման է պատրաստում 5-10 տպա­գիր էջի սահմաններում** **1 վերլուծական ակ­նարկ (հոդված)։** Ամփոփ հաշվետվությունը կազմա­կերպվում է հանրային քննարկման ձևաչա­փով, որի ընթացքում խումբը ներկայացնում է ամբող­ջական հետազոտությունն ու դրա արդ­յունքում ձևավորված երաշխավորությունները։ **Ամփոփ արդյունքների վերաբերյալ հե­տա­զոտական խումբը հրապարակման է պատրաստում մինչև 5-10 տպագիր էջի սահ­մաններում 2 վերլուծական ակնարկ (հոդված)։** **Հրապարակման ենթա­կա վերլուծական ակնարկներից (հոդվածներից) առնվազն մեկը պետք է հրապարակվի ազդե­ցության գործակից ունեցող միջազգային գրա­խոս­վող պարբերականում:**

***1.9. Ակադեմիական բարեվարքությունը***

Հետազոտական խմբի անդամները պարտավոր են պահպանել ՀՀ օրենսդրությամբ և մի­ջազգային իրավական ակտերով սահմանված **ակադեմիական բարեվարքության կանոնները:**

2. ՄՐՑՈՒՅԹԻ ՊԱՅՄԱՆՆԵՐԸ

Սույն պայմանները մշակվել են Հայաստանի պետական տնտեսագիտական համալսա­րանի գի­տական խորհրդի 2019 թվականի դեկտեմբերի 18-ի N1 որոշմամբ հաստատված՝ ««Հայաստանի պետական տնտեսագիտական համալսարանի «Ամբերդ» հետա­զոտա­կան կենտրոնի հետազո­տա­կան թեմաների և խմբերի ձևավորման, դրանցում ասպի­րանտ­ների և ուսանողների ներգրավ­ման կարգ»-ը հաստատելու և «Հայաստանի պետա­կան տնտեսագիտական համալսարան» պե­տա­կան ոչ առևտրային կազմակերպության գիտական խորհրդի 2014 թվականի մարտի 26-ի նիստի N 5 արձանագրությամբ հաս­տատված «[Գիտաուսումնական խմբերի հետազոտական նախագծերի մրցույթի կանո­նա­կարգ](https://asue.am/upload/files/gitausumnakan_kanonakarg.pdf)»-ը ուժը կորցրած ճանաչելու մասին **[կարգ](https://asue.am/upload/files/scientific-board/Amberd%20karg%2018.12.2019.pdf)**»»-ի (այսուհետ՝ **Կարգ**) հիման վրա՝ հաշվի առնելով հետազոտական թեմայում բացառապես ուսանողներ և ասպիրանտներ ներգրավելու առանձնահատկությունները:

*2.1.Մրցույթի նպատակներն ու խնդիրները:*

* + 1. **Մրցույթի նպատակներն են.**
* Կենտրոնի մասնագիտացման բնագավառում հետազոտական հավելյալ ակ­տի­վության և հրապարակումների պարբերականության ապահովումը,
* հետազոտական աշխատանքներում Համալսարանի ասպիրանտների և ուսա­նողների հե­տազոտական հմտությունների զարգացումը՝ նրանց հետազո­տա­կան աշխատանք­ներում ներգրավ­ման միջոցով,
* հետազոտությունների արդյունքների ինտեգրումը ուսումնական գործըն­թա­ցում,
* կիրառական հետազոտությունների իրականացմամբ ՀՀ տնտեսության որևէ խնդրի (խնդիրների) լուծմանն ուղղված առաջարկությունների ներկայացումը համապատաս­խան շահառուին (շահառուներին),
* կիրառական հետազոտությունների արդյունքների հրապարակմամբ Համալ­սա­­­­րանի՝ իբրև հետազոտական հաստատության, հեղինակության բարձրա­ցումը:
	+ 1. Մրցութային կարգով իրականացվող հետազոտական ծրագրերին առաջադրվում են **հետևյալ խնդիրները.**
* նպաստել ՀՀ սոցիալ-տնտեսական զարգացման առավել կարևոր հիմնահարցերի գիտա­­կանորեն հիմնավորված լուծմանը,
* ստեղծել նախադրյալներ հետազոտության արդյունքների առևտրայնացման և արտա­քին պատվերների ինստիտուտի զարգացման համար,
* փոխկապակցել ՀՊՏՀ ուսումնական և հետազոտական գործունեությունը, ընդլայնել երիտասարդ հետազոտողների ներգրավվածությունը։

***2.2. Հետազոտական խմբի ձևավորումը և մասնակիցներին ներկայացվող պահանջները:***

* + 1. Հետազոտական խումբը Կենտրոնի կողմից մրցութային հիմունքներով ներգրաված՝ ասպի­րանտ­ներից ու ուսանողներից բաղկացած խումբն է:
		2. Հետազոտական խմբում կարող են ներառվել նաև Համալսարանի բակա­լավ­րիատի ավար­տական կուրսում և/կամ մագիստրատուրայում փորձա­ռություն անցկաց­նող ուսանող­ները՝ նրանց փորձառության ժամկետներում և առանց վարձատրության:
		3. Հետազոտական խումբը ձևավորվում է տվյալ հետազոտական թեմայի կա­տարման համար և գործում է մինչև թեմայի սահմանված ժամկետի ավարտը, որից հետո, **[Կարգի](https://asue.am/upload/files/scientific-board/Amberd%20karg%2018.12.2019.pdf)** համա­ձայն` նրանց աշխատանքի հանձնման-ընդունման ավարտական ակտի հաս­տատ­վելու պահից, կատարողների և պատվիրատուի պայմանագրային պարտավո­րությունները դադարում են:
		4. Հետազոտական խմբում ուսանողների ներգրավումը կատարվում է հետևյալ չափանիշներ­ներին համապատասխան.

բակալավրիատի 4-րդ կուրսի ուսանող կատարողի կուտա­կային միջին որակավորման գնահատականը պետք է բարձր լինի 15.1 միավորից, իսկ մագիստրանտ կատարողներինը՝ 76 միավորից:

* + 1. Ուսանողի ներգրավման պայման են սույն մրցութային հրավերի 2.2.4. ենթակետում սահ­ման­ված առա­ջադիմության նվազագույն շե­մը, առկա հմտու­թյունները, մասնագիտա­կան հետա­քրքրու­թյունների շրջանակը և հրապա­րա­կում­ները (եթե առկա են): Ասպիրանտ կատա­րողների համար ներգրավման պայման են առկա հմտու­թյունները, ատենախոսու­թյան թեման, մասնագիտա­կան հետաքրքրու­թ­յուն­ների շրջանակը և հրապա­րա­կում­ները (եթե առկա են):
		2. Հետազոտական թեմաներում ներգրավված Համալսարանի ասպիրանտներն ու ուսա­նող­ները չեն կարող հետազոտական թեմայի իրակա­նացման ժամանակահատվածում ներ­գրավ­ված լինել Համալսարանի շրջա­նակ­ներում իրականացվող այլ հետազոտական թեմա­ներում և խմբերում:
		3. Հետազոտական խմբի կատարողների գործառույթները, աշխա­տան­քային պարտականութ­յուն­ները և իրավասությունները սահմանվում են ծա­ռայությունների մա­տուց­ման պայմա­նագրերով՝ սույն մրցույթի հրավե­րում նշված տեխնիկական առաջադ­րանքին համապա­տասխան:

Ծառայությունների մատուցման պայմանագրում պարտադիր կեր­պով նշվում է ակադե­միական բարեվարքության չպահպանման և/կամ պարտա­վորություն­ների չկատարման կամ ոչ պատշաճ կատարման համար՝ **[Կարգով](https://asue.am/upload/files/scientific-board/Amberd%20karg%2018.12.2019.pdf)** նախա­տեսված պատժա­միջոցների մասին:

**3. ՀԵՏԱԶՈՏԱԿԱՆ ԹԵՄԱՆԵՐԻ ՖԻՆԱՆՍԱՎՈՐՈՒՄԸ ԵՎ ԿԱՏԱՐՈՂՆԵՐԻ ՎԱՐՁԱՏՐՈՒԹՅՈՒՆԸ**

* 1. Հետազոտական թեմայի կատարման համար հատկացված բյուջեն հետազո­տա­կան թե­մայի խմբի ղեկավարի կողմից բաշխվում է հետևյալ սկզբունքով.

ա) խմբի անդամների աշխատանքի վարձատրություն,

բ) գործուղումների և նյութերի ձեռք բերման ծախսեր,

գ) դաշտային աշխատանքների իրականացման ծախսեր,

դ) այլ ծախսեր:

* 1. Հետազոտական խմբի կա­տա­րող­ների աշխատանքի վարձատրության չափը որոշվում է ըստ հետևյալ չափանիշների.

Հետազոտական խմբում իբրև կատարող ներգրավված՝

* բակալավրիատի ուսա­նողների անդամների համար ամսական վարձատրության չափը սահմանվում է 50.000 (հիսուն հազար) ՀՀ դրամ (ներառյալ հարկերը և այլ վճարները),
* մագիստրանտների համար սահմանվում է 60.000 (վաթսուն հազար) ՀՀ դրամ (ներառյալ հարկերը և այլ վճարները),
* ասպիրանտների համար՝ ամսեկան 80.000 (ութսուն հազար) ՀՀ դրամ (ներառ­յալ հարկերը և այլ վճարները):
	1. Հետազոտական խմբի կատարողների աշխատանքի վարձատ­րությունը կատարվում է ըստ նրանց հետ կնքված ծառայությունների մատուցման պայմա­նագրում նշված վարձատ­րութ­յան չափի և պարբերականու­թյան՝ հաստատված կատարո­ղա­կան ակտի հիման վրա:

Հետազոտական խմբի ղեկավարի զեկուցագրի հիման վրա Կատարողի նկատ­մամբ կարող են կիրառվել ծառայությունների մատուցման պայ­մա­նագրով և օրենսդրությամբ նախա­տեսված պատասխանատվության միջոցները:

* 1. Կենտրոնը 15 օրվա ընթացքում դիտարկում է ներկայացված հաշվետվու­թյուն­ներն ու հրա­պարակման ներկայացրած նյութերը և բացթողումների կամ տեխ­նի­կական առաջադ­րանքով սահմանված պահանջներից շեղումների դեպքում խմբին տալիս է բացթողումները և շեղումները շտկելու ժամկետ, որը չի կարող գերազանցել 20 աշխատանքային օրը։ Կատարողական ակտերը ստորագրվում են և պայմանագրով սահմանված վարձատ­րու­թյան ընդհանուր գումարի վերջին 15%-ը վճարվում է բացթողումներն ու շեղումները շտկելուց հետո։
	2. Ավարտական հաշվետվությունը հաստատվում է Կենտրոնի Փորձագիտական խորհրդի կողմից:
	3. Գործուղումների և սահմանված նյութերի ձեռք բերման համար նախատեսված հատկա­ցումները կատարվում են Կենտրոնի տնօրենի զեկուցագրի և ծախսերը հիմնավորող անհրա­ժեշտ հաշվապահական փաստաթղթերի առկայության դեպ­քում՝ հետազոտության համար նախատեսված գումարի շրջանակներում:

Գործուղման ծախսերի հատուցումն իրականացվում է օրենսդրությանը համապատասխան:

4. ՀԱՅՏԵՐԻ ԼՐԱՑՄԱՆ ԿԱՐԳԸ ԵՎ ՆԵՐԿԱՅԱՑՈՒՄԸ

* 1. Հետազոտական թեմայի կատարման մրցույթին կարող են հայտ ներկայացնել սույն մրցույթի հրավերով և **[Կարգով](https://asue.am/upload/files/scientific-board/Amberd%20karg%2018.12.2019.pdf)** սահմանված պահանջներին բավարարող ուսա­նողները և ասպիրանտները:
	2. Մրցույթին մասնակցելու հայտը և անհրաժեշտ փաստաթղթերը ներկայացվում են **Հավելված 1-ով** սահմանված ձևաթղթերին համապատասխան:
	3. Հայտը ներկայացվում է առցանց (օո–line) ռեժիմով՝ այն ուղարկելով Կենտրոնի էլեկտրո­նային հասցեին՝ amberd.asue@gmail.com` մինչև 2020 թվա­կանի **մայիսի 11-ը ներառյալ** (մինչև՝ Երևանի ժամանակով ժամը 17:30)։

**Մրցույթի հետ կապված լրա­ցուցիչ հարցերի պարզաբանման համար կարելի է զանգահարել 033 77 01 01 հեռախո­սահամարով:**

* 1. Մրցութային հայտերի և այլ փաստաթղթերի թղթային տարբերակները ներկա­յացվում են Կենտրոն՝ ՀՀ օրենսդրությամբ սահմանված կարգով Հայաստանի Հան­րա­պետությունում արտա­կարգ դրության և տեղաշարժվելու սահմանափակման ռեժիմները չեղարկելուց հետո՝ 3-օրյա ժամկետում:

Մրցութային հայտերի և այլ փաստաթղթերի թղթային տարբերակներում էլեկտրո­նային եղանակով ուղարկված տարբերակներից տարբերվող փաստաթղթերի ներկայացումն արգելվում է:

* 1. Հայտի տեքստային մասը ներկայացնել 1,5 տողամեջ հեռավորությամբ, 12 չափի «GHEA Grapalat» տառատեսակով, էջերի բոլոր կողմերից թողնել 2.5 սմ լուսանցք։

**5. ՄՐՑՈՒՅԹԻ ԿԱԶՄԱԿԵՐՊՈՒՄԸ, Հայտերի փորձաքննությունը ԵՎ ԱՄՓՈՓՈՒՄԸ**

* 1. Կատարողների ընտ­րությունը կատարվում է մրցութային հիմունքներով՝ Փորձագիտական խորհրդի կողմից:
	2. Հայտերը դիտարկվում են և մրցույթի արդյունքում հայտը շահած կատարողների տվյալ­ները հրա­պարակվում են հայտերի ընդունման վերջնաժամկետին հաջորդող 15 աշխա­տանքային օրերի ընթացքում:
	3. Մրցույթի պայմաններին բավարարող Հայտերը տրամադրվում են Փորձագիտական խորհրդի անդամներին՝ սույն մրցույթի հրավերի 5.7. և 5.8. ենթակետերով սահմանված չափա­նիշ­ներին և ձևաչափին համապատասխան գնահատում իրականացնելու հա­մար:
	4. Հայտերը Փորձագիտական խորհրդին ներկա­յաց­­վում են ծածկագրի հերթական համարով՝ առանց կատարողի տվյալների:
	5. Հայտերը Փորձագիտական խորհրդի անդամների կողմից գնա­հատ­վում են՝ ըստ **Հավելված 2-ով** սահմանված չափա­նիշ­ների:
	6. Փորձաքննությունը կազմակերպող և իրականացնող անձանց կողմից Հայտերի բովանդա­կության, փորձաքննության ընթացքի և արդյունքների վերաբերյալ տե­ղե­կությունների տրա­­­մադ­րումը երրորդ կողմին արգելվում է: Նման տեղեկատվություն տրամադրող անձը ենթարկվում է պատասխանատվության ՀՀ օրենսդրությամբ սահմանված կարգով:
	7. Հայտի գնահատումն իրա­կա­նացնում է ըստ **Հավելված 2-ով** սահմանվածգնահատ­ման թերթիկի, որտեղ նշված չափանիշներից յուրաքանչյուրին տրվում է 0-5 միջակայքում գնահա­տական (0,1 միավորի ճշտությամբ), որտեղ 0-ն՝ նվազագույն և 5-ը՝ առավելագույն միավորն է:
	8. Փորձագիտական խորհրդի անդամների կողմից 0-5 միջակայքում միավորները տրվում են հետևյալ մեթո­դաբանությամբ.

|  |  |
| --- | --- |
| ***0-1 միավոր*** | հարցի պատասխանը բացակայում է կամ այն չի կարող որոշվել տե­ղեկության բացակայության և/կամ սահմանափակության պատճառով, |
| ***1-2 միավոր***  | հարցի պատասխանը ներկայացված է մակերեսորեն և անորոշ, |
| ***2-3 միավոր***  | հարցի պատասխանը բավարար չէ ամբողջական կարծիք կազմելու համար, |
| ***3-4 միավոր***  | հարցի պատասխանն, ընդհանուր առմամբ, բավարարում է հարցի պահանջներին, բայց կան զգալի անհամապատասխանություններ,  |
| ***4-4,5 միավոր*** | հարցի պատասխանը, ընդհանուր առմամբ, համապատաս­խա­նում է առա­ջադրված պահանջներին, սակայն առ­կա են որոշակի անհամա­պա­տասխա­նու­թյուններ, |
| ***4,5-5 միավոր*** | հարցի պատասխանը լիովին համապատասխանում է հարցի պա­հանջ­ներին և թերություններն աննշան են: |

* 1. Հայտի փորձաքննության վերջնական գնահատականը ձևավորվում է Փորձագիտական խորհրդի անդամների գնահատականների միջին թվաբանականի հիման վրա:
	2. Փորձաքննության արդյունքները հաստատվում են Փորձագիտական խորհրդի կողմից՝ հատուկ արձանագրությամբ, որը ներառում է մրցույթին մասնակցու­թյան հայտ ներկա­յացրած կատարողների վար­կա­նիշային ցանկը (ըստ հայտատուների ծածկագրերի):
	3. Եթե վերջնական փորձագիտական գնահատականը փոքր է գնահատման սանդղակի առավելագույն միավորի 50 տոկոսից, ապա հայտը մերժվում է:
	4. Հայտ ներկայացրած մեկից ավելի կատարող­ների դեպքում նախապատվությունը տրվում է փորձաքննության արդյունք­ներով առավե­լագույն միավոր ստացած կատարողին: Սույն մրցույթի հրավերով կարող են հաղթող ճանաչվել և հետազոտական թեմայում որպես կատարող ընդգրկվել առաջին չորս տեղերը գրաված կատարողները:

Հավասար միավորների դեպքում այդ հայտատուներն ընդգրկվում են հետազոտական խմբում:

* 1. Փորձագիտական խորհրդի անդամը, ով հանդիսանում է նաև հետազոտական խմբի ղեկավարը, տվյալ թեմայի շրջանակներում ներկայացված հայտի փորձաքննությանը մաս­նակցում է խորհրդակցական ձայնի իրավունքով:
	2. Հայտերի փորձաքննության արդյունքները, հետազոտական թեմայի ղեկավարի թեկնածու­թյունը, ինչպես նաև հետազոտական թեմայի կատար­ման համար հատկացված բյուջեն **(տե´ս Հավելված 3)** հաստատվում են Փորձագիտական խորհրդի կողմից:
	3. Փորձա­գի­տական խորհրդի կողմից հաստատված՝ Հայտերի փորձաքննության արդյունք­ները, ինչպես նաև հետազոտական թեմայի կատար­ման համար հատկացված բյուջեն Փորձագիտական խորհրդի նախագահը ներ­կա­յաց­նում է Համալսարանի ռեկտորին:
	4. Համալսարանի ռեկտորը, ելնելով փորձաքննության արդյունքներից, հրամանագրում է ֆինան­­սա­վորման ենթակա հետազոտական խմբերին, հաստատում է իրա­կանացման ենթակա հետազոտական թեմաների ցանկը, դրանց ղեկավարների և կատա­րողների ցուցակը՝ նշելով յուրաքանչյուր գիտական թեմայի կատարման համար նախատեսվող գումարի հատկացման չափը:
	5. Փորձաքննության արդյունքում հաղթած հետազոտական խմբի կատա­րողների հետ կնքվում են ծառայությունների մատուցման համապա­տաս­խան պայմանագ­րեր, որոնք գործում են մինչև հետազոտական թեմայի ժամ­կե­տի ավարտը:
	6. Պայմանագրերում հետազոտական խմբի կատարողների գործա­ռույթ­ները սահ­ման­վում են սույն մրցութային հրավերով և տեխնիկական առաջադրանքով սահման­ված պայման­նե­րին համա­պա­տասխան:
	7. Պայմանագրերում կատարողների աշխա­տան­քի վարձատ­րու­թյունը և պարբերականու­թյունը սահմանվում են **[Կար­գի](https://asue.am/upload/files/scientific-board/Amberd%20karg%2018.12.2019.pdf)** 32-38-րդ կե­տե­րով սահման­ված պայման­ներին համա­պատասխան՝ ըստ հայտում ներկա­յացված հաստիքացուցակի:
	8. Հետազոտական խմբի ղեկավարի հետ ծառայությունների մատուցման պայմանագիր չի կնքվում, նրա գործա­ռույթ­ները սահ­ման­վում են սույն մրցութային հրավերով և տեխ­նի­կական առաջադրանքով սահման­ված պայման­նե­րին համա­պա­տասխան:

**5. ՀԵՏԱԶՈՏԱԿԱՆ ԹԵՄԱՆԵՐԻ ԿԱՏԱՐՄԱՆ ԺԱՄԿԵՏՆԵՐԻ ԵՎ ՏԵԽՆԻԿԱԿԱՆ ԱՌԱՋԱԴՐԱՆՔԻ ՊԱՀԱՆՋՆԵՐԻ ՆԿԱՏՄԱՄԲ ՎԵՐԱՀՍԿՈՂՈՒԹՅՈՒՆԸ**

* 1. Հետազոտական թեմաների կատարումը պարտադիր է սույն մրցութային հրավերով սահ­մանված ժամկետներում:
	2. Հետազոտական թեմաների կատարումը պարտադիր է սույն մրցութային հրավերով սահ­ման­ված տեխնիկական առաջադրանքի պայմաններին և արդյունքների հրա­պա­րակայ­նացման ժամանակացույցին ու սահմանված ձևաչափին համապա­տասխան:
	3. Հետազոտական թեմաների կատարմամբ պարտադիր պետք է ապահովվեն սույն մրցույթի հրավերով սահմանված ակնկալվող արդյունքները, ինչպես նաև կատարողի կողմից ներկայացված հավելյալ արդյունքները:
	4. Սահմանված ժամկետի ավարտին հետազոտական խումբը Կենտրոնին է ներ­կայացնում իրա­կանացված հետազոտության հաշվետվությունը, հետազո­տու­թյամբ ապահովված արդ­յունք­ները ներառող հրապարակման ենթակա նյութերը (ներառ­յալ հետազոտության արդ­յունքներն արտացոլող հրապարակման ներ­կա­յացված նյութի ծավալի 1/4-ը կազմող անգ­լերեն և ռուսերեն լեզվով համա­ռոտագրերը):
	5. Սահմանված ժամկետներում ավարտին չհասցված, կամ սույն մրցույթի հրավերով սահ­ման­­­ված պարտադիր նվազագույն արդյունքները չապահոված հետազո­տական խումբը վճարում է տուժանք, պայմանագրի արժեքի 25%-ի չափով:
	6. Սահմանված ժամկետներում ավարտին չհասցված, կամ սույն մրցույթի հրավերով սահ­ման­ված պարտադիր նվազագույն արդյունքները չապահոված հետազոտա­կան խմբերի կատարողները զրկվում են հաջորդող երկու հաշվետու տարիների ընթացքում Համալսա­րանի ֆինանսավորմամբ որևէ հետազոտական ծրագրի մասնակցելու իրավունքից:
	7. Բացառիկ դեպքերում, երբ առաջացել է հետազոտական թեմայի կատարման ժամկետի երկարա­ձգման անհրաժեշտություն (կապված նոր իրողությունների ի հայտ գալու և, դրանցով պայմանավորված, նոր առաջարկների փաթեթներ ու դրանց կատար­ման մեթո­դական երաշխավորություններ մշակելու անհրաժեշ­տության հետ), Փորձագիտական խորհրդի որոշմամբ, Կենտրոնի տնօրենը, թեմայի ղեկավարի զեկուցագրի հիման վրա կարող է երկա­րա­ձգել թեմայի կատա­րումը ոչ ավելի, քան վեց ամիս ժամկետով՝ առանց լրա­ցուցիչ վարձատ­րության:
	8. Հետազոտական թեմաների համակարգումը և ընթացիկ վերահսկողությունն իրա­կա­նացվում է Կենտրոնի տնօրենի կողմից:
	9. Հետազոտական թեմաների ընթացիկ վերահսկողության բաղադրիչներ են.
* հետազոտական խմբի ղեկավարի կողմից հաստատված հետազոտության ընթացքի և ապահովված փաստացի արդյունքների վերաբերյալ միջանկյալ և ամփոփ հաշ­վետվությունների ժամանակացույցերը,
* հետազոտական խմբի ղեկավարի կողմից հաստատված հետազոտական արդյունք­ների ներհամալսարանական և հանրային քննարկումների կազմա­կերպման ժամա­նա­կացույցերը,
* տեխնիկական առաջադրանքով սահմանված այլ գործողու­թյուն­նե­րի (վերլու­ծական ակնարկների, գիտական հոդվածների և այլ նյութերի հրա­պարա­կում) համար սահ­մանված ժամանակացույցերը և փաստացի արդ­յունք­ները,
* խմբի ղեկավարի կողմից թեմայի կատարողներին վերապահված աշխա­տանք­ների կատարման հաշվետվությունը,
* աշխատանքի վարձատրությունից բացի հետազոտության նախահաշվով նա­խա­տես­ված այլ ֆինանսական ծախսերի փաստաթղթային հիմնավորում­նե­րը,
* տեխնիկական առաջադրանքով սահմանված վերջնական հրապարակման ներկա­յաց­վող հիմնական արդյունքները ներառող հաշվե­տվությունը և դրա երկլեզու համառոտագրերը:
	1. Հետազոտական աշխատանքները չկատարելու կամ ոչ պատշաճ կատարելու, ինչպես նաև պայմանագրով նախատեսված ժամկետներում չկատարելու դեպքում հետազոտական խմբի անդամները կրում են պատասխանատվություն օրենսդրու­թյանը համապատասխան:

**ՀԱՎԵԼՎԱԾ 1**

**ՀԱՅԱՍՏԱՆԻ ՊԵՏԱԿԱՆ ՏՆՏԵՍԱԳԻՏԱԿԱՆ ՀԱՄԱԼՍԱՐԱՆԻ «ԱՄԲԵՐԴ» ՀԵՏԱԶՈՏԱԿԱՆ ԿԵՆՏՐՈՆԻ ԱՇԽԱՏԱԿԱԶՄԻ ԿՈՂՄԻՑ ՈՒՍԱՆՈՂՆԵՐԻ, ՄԱԳԻՍՏՐԱՆՏՆԵՐԻ ԵՎ ԱՍՊԻՐԱՆՏՆԵՐԻ ՆԵՐԳՐԱՎՄԱՄԲ ՀԵՏԱԶՈՏԱԿԱՆ ԹԵՄԱՆԵՐԻ ՖԻՆԱՆՍԱՎՈՐՄԱՆ ՀԱՅՏ**

 **Հայտը հանձնված է «\_\_\_\_\_» \_\_\_\_\_\_\_\_\_\_\_\_\_\_ 20\_\_ թ.**

**Ծածկագիր՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(լրացվում է հանձման ժամանակ)**

**ՏԻՏՂՈՍԱԹԵՐԹ**

|  |  |
| --- | --- |
| **Հետազոտական թեմայի վերնագիրը**  |  |
| **Հուշող (բանալի) բառեր (15 բառից ոչ ավելի)** |  |
| **Ազգանուն, անուն, հայրանուն** |  |
| **Ծննդյան տարեթիվը և ծննդավայրը** |  |
| **Կրթությունը (բուհը, մասնագիտությունը)** |  |
| **Վերջին թեզի ծածկագիրը, պաշտպանության տարեթիվը և վայրը (բացառությամբ բակալավրիատի ուսանողների)** |  |
| **Հայտատուի կարգավիճակը (բակալավրիատի ուսանող, մագիստրանտ, ասպիրանտ)\*** |  |
| **Հեռախոսը (աշխատանքի, տան, բջջային)** |  |
| **Էլեկտրոնային հասցեն** |  |
| **Նշել հետազոտության թեմային առնչվող վերջին 5 տարիների հրապարակումների վերնագիրը, ամսագիրը, տարեթիվը, էջերը (եթե առկա են)** |  |
| **1.****2.****3.** |  |
| **Հայտատուի ստորագրությունը** |  |
| **«\_\_\_\_» \_\_\_\_\_\_\_\_\_\_\_\_\_\_\_\_ 20­­\_\_ թ.** |  |

\*Ներկայացվում է համապատասխան տեղեկանք, բակալավրիատի ուսանողների և մագիստրանտների համար՝ նաև առաջադիմության մասին, իսկ ասպիրանտների համար՝ նաև թեկածուական ատենախոսության թեման:

1. **ՀԵՏԱԶՈՏԱԿԱՆ ԹԵՄԱՅԻ ՆՊԱՏԱԿՆԵՐԸ ԵՎ ԽՆԴԻՐՆԵՐԸ (1- 2 էջ)**
2. **ՀԵՏԱԶՈՏԱԿԱՆ ԹԵՄԱՅԻ ԱՐԴԻԱԿԱՆՈՒԹՅՈՒՆԸ (6-8 էջ)**
3. **ՀԵՏԱԶՈՏՈՒԹՅԱՆ ՏԵՂԵԿԱՏՎԱԿԱՆ ԵՎ ՄԵԹՈԴԱԿԱՆ ՀԻՄՔԵՐԸ**

(Հայտում պարտադիր է մանրամասնել՝ հետազոտության ուղղությունները և վեր­լու­­ծության ենթակա ցուցանիշների համախումբը, տեղեկատվության հավա­քա­գրման, մշակման, կանխատեսումների և որոշումների կայացման համար անհրա­ժեշտ գործիքների համախումբը)։

1. **ՀԵՏԱԶՈՏՈՒԹՅԱՄԲ ԱԿՆԿԱԼՎՈՂ ԱՐԴՅՈՒՆՔՆԵՐԸ (1-2 էջ)**
2. **ՀԵՏԱԶՈՏՈՒԹՅԱՆ ԱՎԱՐՏԱԿԱՆ ՁԵՎԸ ԵՎ ԺԱՄԱՆԱԿԱՑՈՒՅՑԸ**

(Ներ­կայացվում է հետազոտության փուլերի նկարագիրը, յուրաքանչյուր փուլի ակնկալվող արդյունքները և կատարման ժամկետը)։

|  |  |  |  |
| --- | --- | --- | --- |
| հ/հ | Հետազոտության ընթացիկ և ավարտական փուլերում կատարվող աշխատանքների նկարագիրը | Ակնկալվող արդյունքը | Կատարման ժամկետը |
| 1 փուլ |  |  |  |
| 2 փուլ |  |  |  |
| 3 փուլ |  |  |  |
| ….փուլ |  |  |  |
| Ավարտականհաշվետվություն |  |  |  |

**ՀԱՎԵԼՎԱԾ 2**

**ՀԱՅԱՍՏԱՆԻ ՊԵՏԱԿԱՆ ՏՆՏԵՍԱԳԻՏԱԿԱՆ ՀԱՄԱԼՍԱՐԱՆԻ «ԱՄԲԵՐԴ» ՀԵՏԱԶՈՏԱԿԱՆ ԿԵՆՏՐՈՆԻ ԿՈՂՄԻՑ ՈՒՍԱՆՈՂՆԵՐԻ, ՄԱԳԻՍՏՐԱՆՏՆԵՐԻ ԵՎ ԱՍՊԻՐԱՆՏՆԵՐԻ ՆԵՐԳՐԱՎՄԱՄԲ ՀԵՏԱԶՈՏԱԿԱՆ ԹԵՄԱՆԵՐԻ ՖԻՆԱՆՍԱՎՈՐՄԱՆ ՀԱՅՏԻ ԳՆԱՀԱՏՄԱՆ ԹԵՐԹԻԿ**

|  |  |  |
| --- | --- | --- |
| **Հ/հ**  | **Գնահատման չափանիշները** | **Գնահատականը,** **միավոր**  |
| 1. | Հետազոտության հիմնախնդրի դրվածքի և օբյեկտի նկարագիրը |  |
| 2. | Հետազոտության ընտրված մեթոդաբանությունը և գործիքակազմը  |  |
| 3. | Հետազոտության տեխնիկական առաջադրանքը գերազանցող ակնկալվող արդյունքների առկայությունը (բացակայությունը) |  |
| 4. | Հետազոտության արդյունքների հրապարակայնացման ժամանակացույցը և ընտրված ձևաչափերը |  |
| 5. | Արդյունքների գործնական կիրառելիությունը |  |
| 6. | Ուսումնական գործընթացում արդյունքների ինտեգրման հնարավորությունը  |  |
| 7. | Կատարման ժամանակացույցի հիմնավորվածությունը |  |
| 8. | Հայտի համապատասխանությունը մրցույթի պահանջներին |  |
|  | **Ընդամենը** |  |

**ՀԱՎԵԼՎԱԾ N 3**

1. **ՀԵՏԱԶՈՏԱԿԱՆ ԹԵՄԱՅԻ ԿԱՏԱՐՈՂՆԵՐԻ ՀԱՍՏԻՔԱՑՈՒՑԱԿ**

|  |  |  |  |  |
| --- | --- | --- | --- | --- |
| Հ/հ | Հայտատուի կարգավիճակ | Աշխատավարձ և սոցիալական ապահովության վճարներ(հազար դրամ) | Հաստիքների քանակ | Ընդհանուր աշխատավարձ (հազար դրամ) |
| 1. |  |  |  |  |
| 2. |  |  |  |  |
| 3. |  |  |  |  |
| … |  |  |  |  |

1. **ՀԵՏԱԶՈՏԱԿԱՆ ԹԵՄԱՅԻ ՖԻՆԱՆՍԱԿԱՆ ՆԱԽԱՀԱՇԻՎ**

|  |  |  |
| --- | --- | --- |
| Հ/հ | Հոդվածի անվանումը  | Ֆինանսավորման ծավալները(հազ. դրամ) |
| 1. | Աշխատավարձ և սոցիալական ապահովության վճարներ |  |
| 2. | Տնտեսական ծախսեր |  |
| 3. | Այլ ծախսեր, այդ թվում`ա) նյութեր և միջոցներ,բ) գործուղումներ,գ) դաշտային աշխատանքներ,դ) այլ: |  |
| 4. | Ընդամենը |  |

**Հետազոտական թեմայի ղեկավար՝ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

 **(ստորագրություն) (Ա.Ա.Հ.)**

**«\_\_\_\_» \_\_\_\_\_\_\_\_\_\_\_\_\_\_\_\_ 20\_\_\_ թ.**

**ՏԵՂԵԿՈՒԹՅՈՒՆՆԵՐ ԿԱՏԱՐՈՂՆԵՐԻ ՄԱՍԻՆ[[1]](#footnote-0)**

|  |  |
| --- | --- |
| **Ազգանուն, անուն, հայրանուն** |  |
| **Ծննդյան տարեթիվը և ծննդավայրը** |  |
| **Կրթությունը (բուհը, մասնագիտությունը)** |  |
| **Վերջին թեզի ծածկագիրը, պաշտպանության տարեթիվը և վայրը (բացառությամբ բակալավրիատի) ուսանողների** |  |
| **Հայտատուի կարգավիճակը (բակալավրիատի ուսանող, մագիստրանտ, ասպիրանտ)** |  |
| **Հեռախոսը (աշխատանքի, տան, բջջային)** |  |
| **Էլեկտրոնային հասցեն** |
| **Նշել հետազոտության թեմային առնչվող վերջին 5 տարիների հրապարակումների վերնագիրը, ամսագիրը, տարեթիվը, էջերը (եթե առկա են)****1.****2.****3.** |

**Կատարողի ստորագրությունը \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ղեկավարի ստորագրությունը \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**«\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_ թ.**

1. Լրացվում է յուրաքանչյուր կատարողի համար: [↑](#footnote-ref-0)